S-36/2011

Mál þetta sem tekið var til dóms 10. þessa mánaðar var höfðað með ákærðu lögreglustjórans á Sauðárkróki með ákæru útgefinni 14. febrúar sl. á hendur G-kk-þgf Þ-kk-þgf G-kk-þgf, fæddum 6. apríl 1992 til heimilis að Kársnesbraut 106, Kópavogi og S-kk-þgf B-kk-þgf T-kk-þgf, fæddum 24. ágúst 1990 til heimilis að Laugavegi 5, Reykjavík.

„A.

Gegn ákærða G-kk-þgf Þ-kk-þgf fyrir þjófnaðarbrot:

I. Með því að hafa um hálftíuleytið að morgni fimmtudagsins 2. desember 2010 stolið flösku af Filippo Berio ólífuolíu úr Skagfirðingabúð á Sauðárkróki að andvirði kr. 519.-

II. Með því að hafa um þrjúleytið miðvikudaginn 13. desember 2010 farið inn í bifreiðina OU-658 þar sem hún stóð ólæst við Smáragrund 2b á Sauðárkróki, og stolið þaðan 3.182.- krónum í reiðufé.

Framangreind brot teljast varða við 1. mgr. 244. gr. almennra hegningarlaga nr. 19/1940.

B.

Gegn ákærðu G-kk-þgf Þ-kk-þgf og S-kk-þgf B-kk-þgf fyrir nytjastuld:

Með því að hafa föstudaginn 3. desember 2010 í sameiningu hagnýtt sér bifreiðina KF-046 og ekið henni í heimildarleysi frá Sauðárkróki til Reykjavíkur, og þaðan til baka aftur, en bifreiðina tók ákærði S-kk-nf ófrjálsri hendi á athafnasvæði Suðurleiða á Sauðárkróki og ók henni að Öldustíg 16 þar sem G-kk-nf fór upp í bifreiðina, og þaðan áleiðis til Reykjavíkur. Bifreiðina skildu þeir svo eftir á bak við Steinullarverksmiðjuna á Sauðárkróki eftir að hafa ekið henni til baka frá Reykjavík nokkru síðar.

Telst þetta varða við 1. mgr. 259. gr. almennra hegningarlaga nr. 19/1940.

C.

Gegn ákærða S-kk-þgf B-kk-þgf fyrir umferðarlagabrot:

Með því að hafa ekið bifreiðinni KF-046 í framangreint skipti, frá athafnasvæði Suðurleiða á Sauðárkróki til Reykjavíkur, og til baka aftur, sviptur ökuréttindum.

Telst þetta varða við 1. mgr. 48. gr. sbr. 100. gr. umferðarlaga nr. 50/1987.

Þess er krafist að ákærðu verði dæmdir til refsingar og til greiðslu alls sakarkostnaðar. “

Af hálfu beggja ákærðu er krafist vægustu refsingar sem lög frekast heimila.

Ákærði S-kk-nf B-kk-nf sótti þing 8. þessa mánaðar en ákærði G-kk-nf Þ-kk-nf 10. þessa mánaðar. Báðir játuðu þeir skýlaust háttsemi þá sem þeim er í ákæru gefin að sök. Játningar ákærðu eru í samræmi við önnur gögn málsins og telst sekt þeirra nægilega sönnuð en brot þeirra eru réttilega færð til refsiákvæða í ákæru. Í þinghaldi 10. þessa mánaðar var málið tekið til dóms en áður var ákærðu og sækjanda gefinn kostur á að tjá sig um ákvörðun viðurlaga.

Ákvörðun refsingar.

Ákærði S-kk-nf B-kk-nf hefur þrisvar áður sætt refsingu. Í maímánuði 2007 gerði hann sátt þar sem honum var gert að greiða sekt fyrir brot gegn lögum um ávana- og fíkniefni. Hinn 11. febrúar 2009 gekkst hann undir viðurlagaákvörðun fyrir brot gegn lögum um ávana- og fíkniefni og fyrir akstur undir áhrifum fíkniefna. Þá var hann sviptur ökurétti í 18. mánuði frá sama degi. Hinn 18. september 2009 var ákærði sakfelldur fyrir þjófnað, gripdeild auk þess sem hann var sakfelldur fyrir akstur undir áhrifum fíkniefna og fyrir að aka sviptur ökurétti. Ákærði lauk afplánun þess hluta dómsins sem var óskilorðsbundinn 24. september 2009. Með brotum þeim sem ákærði er nú sakfelldur fyrir rauf hann skilorð dómsins frá 18. september 2009. Rétt þykir að taka skilorðshluta dómsins frá 18. september 2009 upp og taka bæði málin til meðferðar og dæma þau í einu lagi sbr. 60. gr. almennra hegningarlaga nr. 19/1940. Refsingu ber að tiltaka eftir ákvæðum 77. gr. almennra hegningarlaga. Refsing ákærða þykir hæfilega ákveðin fangelsi í sjö mánuði. Efni eru til að binda refsinguna skilorði og skal hún niður falla að liðnum tveimur árum haldi ákærði almennt skilorð 57. gr. nefndra hengingarlaga.

Ákærði G-kk-nf Þ-kk-nf á hefur samkvæmt sakavottorði fimm sinnum áður sætt refsingu. Á árinu 2008 var hann dæmdur í þriggja mánaða fangelsi fyrir þjófnað en refsingu var frestað skilorðsbundið í tvö ár. Síðar á sama ári var honum gerður hegningarauki við nefnt brot fyrir brot gegn 106. gr. almennra hegningarlaga en ekki gerð sérstök refsing. Hinn 22. apríl 2009 var hann dæmdur í 12 mánaða fangelsi fyrir brot gegn 252. gr. almennra hegningarlaga, þjófnað, brot gegn valdstjórninni, og líkamsárás. Hinn 29. apríl á síðasta ári var ákærði dæmdur í sex mánaða fangelsi fyrir líkamsárás og brot gegn valdstjórninni, þjófnað, akstur undir áhrifum fíkniefna og akstur án ökuréttinda. Með þessum dómi var hann sviptur ökurétti í þrjá mánuði. Loks var hann 4. febrúar á þessu ári dæmdur í tveggja mánaða fangelsi fyrir fjársvik. Brot það sem ákærði er nú sakfelldur fyrir var framið áður en síðastgreindi dómurinn var kveðinn upp og ber því að gera honum hegningarauka sbr. 78. gr. almennra hegningarlaga. Að teknu tilliti til þess að þjófnaðarbrot ákærða voru smávægileg, þess að ekki verður séð að hann hafi haft frumkvæði að því að taka bifreiðina ófrjálsri hendi og skýlausrar játningar hans hjá lögreglu og fyrir dómi verður honum ekki gerð sérstök refsing.

Með hliðsjóna af niðurstöðu málsins ber að dæma ákærða G-kk-þf Þ-kk-þf til að greiða 38.400 króna þóknun verjanda síns F-kk-ef H-kk-ef S-kk-ef héraðsdómslögmanns, en annar sakarkostnaður hefur ekki fallið á mál þetta. Þóknun innifelur virðisaukaskatt.

Af hálfu ákæruvalds sótti málið B-kk-nf M-kk-nf M-kk-nf fulltrúi lögreglustjórans á Sauðárkróki.

H-kk-nf H-kk-nf héraðsdómari kveður upp dóm þennan.

Dómsorð:

Ákærða, G-kk-þgf Þ-kk-þgf G-kk-þgf, er ekki gerð sérstök refsing.

Ákærði, S-kk-nf B-kk-nf T-kk-nf, sæti fangelsi í sjö mánuði en fullnustu refsingarinnar er ferstað og skal hún niður falla að liðnum tveimur árum haldi hann almennt skilorð 57. gr. almennra hegningalaga nr. 19/1940.

Ákærði, G-kk-nf Þ-kk-nf, greiði 38.400 króna þóknun verjanda síns F-kk-ef H-kk-ef S-kk-ef héraðsdómslögmanns.

H-kk-nf H-kk-nf